**รายละเอียดและเงื่อนไขข้อกำหนด (TOR)**

**การดูแลระบบสารสนเทศบริหารทรัพยากรบุคคล (HRIS) องค์การสวนสัตว์**

**๑. หลักการและเหตุผล**

ปัจจุบันองค์การสวนสัตว์ใช้งานระบบสารสนเทศบริหารทรัพยากรบุคคล (HRIS) เพื่อบริหารจัดการข้อมูลทรัพยากรบุคคลได้อย่างมีประสิทธิภาพและประสิทธิผล และช่วยทำให้การดำเนินงานขององค์การสวนสัตว์บรรลุถึงเป้าหมายขององค์กร ดังนั้น ระบบสารสนเทศบริหารทรัพยากรบุคคล (HRIS) จึงถือเป็นระบบที่สำคัญในการนำข้อมูลมาใช้งานให้เกิดประโยชน์สูงสุด

องค์การสวนสัตว์ จึงมีโครงการดูแลระบบสารสนเทศบริหารทรัพยากรบุคคล (HRIS) ทั้งนี้เพื่อตอบสนองต่อปัญหาและความต้องการพัฒนาศักยภาพบุคลากรขององค์การสวนสัตว์ เพื่อช่วยผลักดันและเร่งพัฒนาขีดความสามารถขององค์การสวนสัตว์ให้ก้าวทันเทคโนโลยี และให้เป็นไปตามนโยบาย Thailand 4.0

**๒. วัตถุประสงค์**

๒.๑ เพื่อดูแลรักษาระบบสารสนเทศบริหารทรัพยากรบุคคล (HRIS)

๒.๒ เพื่อพัฒนาความสามารถของระบบสารสนเทศบริหารทรัพยากรบุคคล (HRIS)

## ๒.๓ เพื่อเสริมสร้างทักษะ ความรู้ ประสบการณ์ ให้แก่เจ้าหน้าที่ที่เกี่ยวข้องกับการทำงานระบบสารสนเทศบริหารทรัพยากรบุคคล (HRIS)

## ๒.๔ เพื่อให้ผู้บริหารระดับสูง นำข้อมูลจากระบบสารสนเทศบริหารทรัพยากรบุคคล (HRIS) มาใช้วิเคราะห์ในการบริหารงานด้านต่างๆ ได้

**๓. กลุ่มเป้าหมาย**

ผู้บริหารระดับสูงและเจ้าหน้าที่ปฏิบัติงานด้านบริหารงานบุคคล ขององค์การสวนสัตว์

**๔. ระยะเวลาการดำเนินงาน**

ระยะเวลา ๓๖๕ วัน นับถัดจากวันลงนามในสัญญา

**๕. งบประมาณในการดำเนินงาน**

ใช้งบประมาณจากแผนปฏิบัติการบริหารทรัพยากรบุคคล องค์การสวนสัตว์ รายการโครงการพัฒนาบุคลากร ประจำปีงบประมาณ ๒๕๖๑ จำนวน ๒๔๐,๐๐๐ บาท (สองแสนสี่หมื่นบาทถ้วน)

**๖. ขอบเขตงาน**

๖.๑ ปรับปรุงระบบและแก้ไขข้อผิดพลาดของระบบงานเดิม โดยมีรายละเอียดดังนี้

๑) ปรับปรุงหน้าหลักของระบบให้สามารถแสดงข้อมูลสถิติทั่วไป เช่น จำนวนของบุคลากรภายใน,  
 การแจ้งเตือนการดำเนินการต่างๆที่เกี่ยวข้องกับหน่วยงาน ฯลฯ

1. ปรับปรุงหน้าหลักให้แสดงข้อมูลอัตรากำลัง ในรูปแบบกราฟ และแสดงจำนวนข้อมูลบุคลากร ขององค์การสวนสัตว์ แบ่งแยกตามสังกัด และประเภทบุคลากร
2. ปรับปรุงระบบทะเบียนประวัติบุคลากรให้สามารถบันทึกข้อมูลสถานะต่างๆได้   
   เช่น การแต่งตั้ง โยกย้าย และพ้นจากตำแหน่ง ฯลฯ
3. ปรับปรุงระบบในด้านสวัสดิการต่างๆ ดังนี้

๔.๑ ระบบสวัสดิการด้านรักษาพยาบาล ให้สามารถบันทึกข้อมูลการขอใช้สิทธิสวัสดิการของบุคลากร เมื่อมีการร้องขอ ตามที่องค์การสวนสัตว์กำหนด

๔.๒ ระบบสวัสดิการด้านค่าเล่าเรียนบุตร ให้สามารถบันทึกช้อมูลการขอใช้สิทธิสวัสดิการของบุคลากร เมื่อมีการร้องขอ ตามที่องค์การสวนสัตว์กำหนด

๔.๓ ระบบสวัสดิการด้านค่าเลี้ยงดูบุตร ให้สามารถบันทึกข้อมูลการขอใช้สวัสดิการของบุคลากร เมื่อมีการร้องขอ ตามที่องค์การสวนสัตว์กำหนด

๖.๒ พัฒนาระบบสารสนเทศบริหารทรัพยากรบุคคล เพิ่มเติมจากระบบเดิมโดยพัฒนาต่อยอดและเชื่อมโยงกับระบบฐานข้อมูลเดิม โดยมีความสามารถเพิ่มเติมของระบบดังนี้

๑) สามารถค้นหาชื่อฝ่าย,ตำแหน่ง,ระดับ และตำแหน่งที่ว่างตามโครงสร้างขององค์การสวนสัตว์ได้   
 ทั้งปัจจุบันและในอดีต

1. สามารถแสดงรายงานอัตรากำลังองค์การสวนสัตว์ ทั้งปัจจุบันและในอดีต ในรูปแบบ Excel และ PDF ตามที่องค์การสวนสัตว์กำหนด
2. สามารถแสดงรายงานวันที่รับตำแหน่งและจำนวนปีที่ครองตำแหน่งนั้นๆได้ ทั้งปัจจุบันและในอดีต ในรูปแบบ Excel และ PDF
3. สามารถแสดงรายงานการอบรมของพนักงานเป็นรายวัน รายเดือน และรายปีได้ ทั้งปัจจุบันและในอดีต ในรูปแบบ Excel และ PDF
4. ผู้ดูแลระบบของสวนสัตว์ให้สามารถใช้เมนูรายงานได้ แต่ดูได้เฉพาะสังกัดของตัวเองเท่านั้น
5. สามารถแสดงรายงานการเข้าใช้งานของผู้ใช้ ในรูปแบบ วัน/เวลา/เมนู ที่เข้าใช้งานได้   
   ในรูปแบบ Excel และ PDF
6. ผู้บริหารระดับสูง องค์การสวนสัตว์สามารถเข้าดูได้ แต่ไม่สามารถแก้ไขข้อมูลได้
7. ปรับปรุงการแสดงผลของรายงานเดิมที่มีอยู่ ดังนี้

๘.๑ ประวัติส่วนตัว

๘.๒ ประวัติการแต่งตั้งโยกย้าย

๘.๓ ประวัติการฝึกอบรม

๘.๔ ประวัติการถูกลงโทษ

๖.๓ จัดทำรายงานการบำรุงรักษาเชิงแก้ไข (Corrective Maintenance) โดยส่งรายงานแก่องค์การ  
สวนสัตว์เป็นรายเดือน เพื่อดำเนินการตรวจสอบ และปรับปรุงแก้ไขระบบสารสนเทศบริหารงานทรัพยากรบุคคล ให้พร้อมใช้งานตามปกติทุกเดือนตลอดระยะเวลาสัญญา โดยมีรายละเอียดอย่างน้อยหรือดีกว่า ดังนี้

1. สำรองข้อมูลและฐานข้อมูล และผู้รับจ้างจะนำข้อมูลที่ได้สำรองติดตั้งสู่ระบบทันทีเมื่อระบบมีข้อขัดข้อง
2. งานที่ได้รับแจ้งให้ดำเนินการปรับปรุงแก้ไข
3. งานที่ปรับปรุงและแก้ไขเสร็จในระหว่างเดือน
4. งานที่อยู่ระหว่างการปรับปรุงและแก้ไข

๖.๔ ผู้รับจ้างต้องทำการปรับปรุงแก้ไขข้อผิดพลาดของระบบสารสนเทศบริหารทรัพยากรบุคคล หลังจากผู้รับจ้างได้แจ้งปัญหา โดยบริษัทจะต้องแก้ไขปัญหาภายใน ๓ วัน หรือ ตามที่องค์การสวนสัตว์พิจารณาแจ้งความเร่งด่วน หากบริษัทแก้ไขปัญหาแล้ว หรือจำเป็นต้องใช้ระยะเวลามากกว่า ๓ วัน บริษัทจะต้องทำการส่งอีเมล์แจ้งแก่องค์การสวนสัตว์ พร้อมเหตุผล

**๗. การฝึกอบรมและการสนับสนุน**

๗.๑ ผู้รับจ้างต้องรับประกันผลงานและแก้ไขข้อบกพร่องของระบบฯ รวมทั้ง แก้ไขข้อบกพร้องของระบบเดิม ที่อาจเกิดจากการปรับปรุงระบบฯ เพิ่มเติม และให้คำปรึกษา แนะนำ แก้ไขปัญหาและข้อบกพร่อง ภายหลังการนำระบบออกใช้ปฏิบัติงานจริงเกิดความสมบูรณ์ที่สุด

๗.๒ ผู้รับจ้างต้องสนับสนุนและให้การช่วยเหลือในการ Export ข้อมูลบางส่วนของระบบสารสนเทศด้านบริหารงานบุคคล เพื่อให้ระบบงานอื่นๆ ขององค์การสวนสัตว์นำไปใช้ได้

๗.๓ ผู้รับจ้างต้องนัดประชุม เพื่อสำรวจความต้องการของผู้ใช้งาน กับสำนักบริหารทรัพยากรบุคคล องค์การสวนสัตว์

๗.๔ ผู้รับจ้างต้องเสนอตารางและรายละเอียดการฝึกอบรมให้พิจารณาอย่างน้อย ๑๔ วันทำการ ก่อนการฝึกอบรม

๗.๕ ผู้รับจ้างต้องฝึกอบรมผู้ใช้งานระบบ หลังจากพัฒนาและติดตั้งระบบเป็นที่เรียบร้อย จำนวนไม่น้อยกว่า ๒๐ คน โดยต้องดำเนินการจัดทำเอกสารประกอบการฝึกอบรม และรับผิดชอบค่าใช้จ่ายด้านวิทยากร เอกสารประกอบการฝึกอบรม ค่าอาหารว่าง และค่าอาหารกลางวันระหว่างการฝึกอบรม

**๘. การส่งมอบ ติดตั้ง ตรวจรับ และการเบิกจ่ายเงิน**

ผู้รับจ้างจะต้องส่งมอบงานให้แก่องค์การสวนสัตว์ทั้งหมด ๓ งวดงาน โดยให้แต่ละงวดงานจะต้องส่งเอกสารต้นฉบับและสำเนา และ CD หรือ DVD หรือ USB Drive ตามที่กำหนด ดังนี้

**งานงวดที่ ๑** จะต้องส่งมอบงานภายใน ๓๐ วัน นับถัดจากวันที่ลงนามในสัญญา และเบิกจ่ายเงิน ๒๐%   
ของราคาโครงการ โดยมีรายละเอียด ดังนี้

ส่งมอบเอกสารรายงานขั้นต้น (inception Report) จำนวน ๒ ชุด พร้อม CD หรือ DVD หรือ USB Drive จำนวน ๒ ชุด ประกอบด้วย

๑) แผนการดำเนินงานการดูแลระบบฯ

๒) เอกสารสรุปความต้องการของผู้ใช้งาน (สำนักบริหารทรัพยากรบุคคล) ฉบับสมบูรณ์

**งานงวดที่ ๒** จะต้องส่งมอบงานภายใน ๑๘๐ วัน นับถัดจากวันที่ลงนามในสัญญา และเบิกจ่ายเงิน ๕๐% ของราคาโครงการ โดยมีรายละเอียด ดังนี้

1. ส่งมอบงานพัฒนาและดูแลรักษาระบบสารสนเทศด้านบริหารงานบุคคล (HRIS) องค์การสวนสัตว์ที่แล้วเสร็จตามขอบเขตงานข้อที่ ๖.๑ - ๖.๒

๒) ส่งมอบรายงานสรุปผลหลังการฝึกอบรม พร้อมคู่มือการฝึกอบรม

**งานงวดที่ ๓** จะต้องส่งมอบงานภายใน ๓๖๕ วัน นับจากวันที่ลงนามในสัญญา และเบิกจ่ายเงิน ๓๐% ของราคาโครงการ โดยมีรายละเอียด ดังนี้

1. ส่งมอบเอกสารคำอธิบายข้อมูล (Data Dictionary) จำนวน ๒ ชุด พร้อม CD หรือ DVD หรือ USB Drive จำนวน ๒ ชุด
2. รายงานการบำรุงรักษาระบบเชิงแก้ไข (Corrective Maintenance) แบบรายเดือน (ตามขอบเขตงานข้อที่ ๖.๓ - ๖.๔)

**๙. ผู้ที่มีสิทธิเสนอราคาจะต้องมีคุณสมบัติดังต่อไปนี้**

๙.๑ ผู้เสนอราคาต้องเป็นผู้มีอาชีพรับจ้างงานที่สอบราคาจ้างดังกล่าว

๙.๒ ผู้เสนอราคาไม่เป็นผู้ถูกระบุชื่อไว้ในบัยชีรายชื่อผู้ทิ้งงานของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งนิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๙.๓ ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

๙.๔ ผู้เสนอราคาต้องไม่ผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

๙.๕ ผู้เสนอราคาต้องเป็นนิติบุคคลและมีผลงานประเภทเดียวกันกับงานที่สอบราคาจ้าง และเป็นผลงาน ที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นรัฐวิสาหกิจ หรือหน่วยงานเอกชนที่องค์การเชื่อถือ

๙.๖ ผู้เสนอราคาต้องไม่เป็นบุคคลต้องห้ามตามคำสั่ง องค์การสวนสัตว์ ที่ ๗๙๙/๒๕๕๘ ลงวันที่ ๒๒ ตุลาคม ๒๕๕๘ เรื่อง ข้อกำหนดเพื่อแก้ปัญหาความขัดแย้งทางผลประโยชน์ที่เกี่ยวกับงานขององค์การสวนสัตว์